Source: https://www.rup.ee/pluss/e-ajakiri/04-13-2014/juriidilisest-isikust-v-lgniku-pankroti-valjakuulutamine-n-ude-ebaselguse-korral
Timestamp: 2020-01-22 00:41:37+00:00
Document Index: 6411276

Matched Legal Cases: ['kohus ', 'kohus ', 'kohus ', 'kohus ', '§ 31', 'Riigikohus ']

Juriidilisest isikust võlgniku pankroti väljakuulutamine nõude ebaselguse korral - Pluss
http://www.nc.ee/?id=11&tekst=RK/3-2-1-60-14
Riigikohtu 10.06.2014 lahend nr 3-2-1-60-14
Võlgnik ja võlausaldaja vaidlesid selle üle, kas kohus saab võlgniku pankroti välja kuulutada, kui võlgnik vaidleb nõudele vastu ja kohus leiab, et nõue ei ole selge. Maakohus kuulutas võlgniku pankroti vaatamata nõude ebaselgusele välja, kuna tuvastas võlgniku püsiva maksejõuetuse. Ringkonnakohus seevastu leidis, et võlgniku pankrotti ei ole võimalik välja kuulutada, sest võlausaldaja nõue ei ole selge. Võlausaldaja esitas määruskaebuse Riigikohtule.
1. Ringkonnakohtu määrus tuleb tühistada. Ekslik on ringkonnakohtu seisukoht, et juriidilisest isikust võlgniku pankroti saab jätta välja kuulutamata, kui võlausaldaja nõue ei ole selge.
2. Pankrotiseaduse (PankrS) § 31 lg 1 ei kohaldu juriidilisest isikust võlgniku puhul. Selle sätte muutmise eesmärgiks oli lihtsustada pankroti väljakuulutamise eeldusi ja võimaldada alustada pankrotimenetlust iga juriidilisest isikust võlgniku vastu, kes on maksejõuetu. Selliselt sooviti tagada, et tsiviilkäibes ei osaleks maksejõuetud juriidilised isikud. Seega hinnatakse juriidilisest isikust võlgniku puhul nõude selgust üksnes ajutise halduri määramisel.
Riigikohus rahuldas osaliselt määruskaebuse ja saatis asja uueks lahendamiseks ringkonnakohtule.